Seks za eno noč ali ONS

Je seks na prvem zmenku dobra ideja in kaj sploh pomeni kratica ONS, ki jo velikokrat srečaš na spoznavnih portalih?

Pri spolnosti in zmenkih ni univerzalnega odgovora, ki bi ustrezal vsem, zato so mnenja o seksu na prvem zmenku precej deljena. Nekateri menijo, da je to odlična zamisel, drugi pa, da je to velika napaka, ki te bo stala razmerja, prijateljstva, vsega. Oglejmo si nekaj prednosti in slabosti seksa na prvem zmenku, na katerem je erotika še posebej izrazita.

Prednosti seksa na prvem zmenku

Največji plus seksa na prvem zmenku je, da se dva bolje intimno spoznata. To je lahko priložnost, da obe strani raziščeta svojo kemijo in ugotovita, ali ju morda povezuje kaj več kot le fizična privlačnost. Morda bo kdo privzdignil obrvi, a dejstvo je, da sta si lahko dva na pogled všeč nekaj mesecev, se ujameta v pogovoru, potem pa pride do seksa in vse skupaj pade v vodo.

Če se po prvem seksu obema zdi, da sta resnično povezana, je morda vredno nadaljevati z razmerjem. Kratek potek takšnega dogodka bi bil: spoznavanje na spletu, srečanje na pijači, pogovor in seks. Po seksu pa nato vidita ali se zares ujameta na vseh področjih, ali pa se bosta zgolj poslovila drug od drugega z lepimi željami.

Še ena prednost spolnega odnosa na prvem zmenku je ta, da lahko stvari postanejo bolj zabavne in vznemirljive. Medtem ko se nekaterim ljudem dolgotrajna dvorjenja zdijo dolgočasna, lahko seks na prvem zmenku popestri zadeve in naredi stvari bolj zanimive za oba partnerja.

Kaj je ONS?

Kratico ONS pogosto srečamo na portalih za zmenke, ni pa nujno, da jo vsi razumejo. Gre za angleško kratico One Night Stand, ki v slovenskem jeziku seveda pomeni “za eno noč”. Seks, za eno noč. Navadno to kratico uporabljajo ženske, a ne v smislu, da si takšne izkušnje želijo, pač pa ravno nasprotno.

V opisu profila napišejo, da niso za ONS. Ponavadi dodajo tudi besedo “obvoz”, ki seveda namiguje, naj jo moški s takšnimi idejami sploh ne kontaktira. Bi pa bili presenečeni, kolikokrat prav takšne osebe dejansko izkusijo ONS ;). O tem seveda ne bodo razlagale, a je največkrat prav v tem povod za takšen zapis. A pozor, če vidite to opombo, bodite spoštljivi in takšne osebe ne skušajte zvleči v posteljo na prvem zmenku.

Slabosti seksa na prvem zmenku

Ena največjih slabosti seksa na prvem zmenku je, da lahko po njem pride do občutka obžalovanja ali razočaranja, če ima ena stran občutek, da je bila na kakršen koli način izkoriščena ali izrabljena. Temu rečemo tudi slaba vest. Zato je še kako pomembno, da se obe strani predhodno pogovorita o svojih pričakovanjih in vrsti razmerja, ki ga iščeta, preden se preveč intimno zbližata.

Ko je v postelji zabava

Poleg tega, če iščete kaj več kot le priložnostni seks, seks na prvem zmenku morda ni idealen, saj bi lahko poslal mešane signale. Konec koncev je odločitev o tem, ali boste na prvem zmenku seksali ali ne, odvisna od vas in vašega partnerja ali partnerjev.

Če vsi vpleteni vedo, v kaj se spuščajo, in se strinjajo s tem, da se stvari fizično nadaljujejo, potem ni nič narobe. Ne pozabimo le, da je treba, še posebej v teh primerih, striktno upoštevati vse vidike varne spolnosti in tega ne početi brez uporabe kondoma!

Za hec vprašajte svojega partnerja na zmenku, če ima pri sebi kondom. Če ga ima, je zagotovo kandidat za seks na prvem zmenku ;).